cyanic-selkie/wikianc huggingface dataset:
Sun Myung Moon
Æviágrip
Á tíma seinni heimsstyrjaldarinnar hélt Moon í nám til Tókýó og útskrifaðist þar úr rafmagnsverkfræði við Waseda-háskóla. Moon sneri aftur til Kóreu eftir styrjöldina en lenti þar í ágreiningi við leiðtoga öldungakirkjunnar og var í kjölfarið vikið úr söfnuðinum. Hann ákvað að halda sjálfur til norðurhluta landsins til að boða trúna á eigin forsendum. Á meðan Moon var þar staddur braust Kóreustríðið út og kommúnistastjórn Norður-Kóreu lét handtaka hann fyrir trúboðsstörf hans.
Moon var haldið í fangabúðum kommúnista í þrjú ár og sætti þar illri meðferð. Moon líkti reynslu sinni í fangabúðunum við píslargöngu Krists og sagði að með þjáningum sínum þar hefði hann frelsað mannkynið undan syndum sínum. Þegar herlið Sameinuðu þjóðanna gerði gagnsókn gegn kommúnistum var Moon frelsaður úr fangabúðunum, að eigin sögn á síðustu stundu.
Forysta Moons í Sameiningarkirkjunni
Árið 1954 stofnaði Moon formlega söfnuð í kringum trúarkenningar sínar sem hlaut nafnið Sameiningarkirkjan. Þremur árum síðar gaf hann út helsta trúarrit hreyfingarinnar, Hið guðdómlega lögmál, sem fylgjendur Moons líta á sem ígildi þriðja testaments Biblíunnar. Í kennisetningum kirkjunnar er kennt að allir sem afneita fagnaðarerindi Moons og Messíasar verði dæmdir til vistar í helvíti. Kristnir menn sem afneita Moon eru settir í hlutverk faríseanna og fræðimannanna sem ofsóttu Jesú.
Í seinni tíð hélt Moon því fram að í sýnum hans hefði hann átt í samskiptum við menn á borð við Konfúsíus, Búdda og Múhameð og að hann hefði bjargað sálum Hitlers og Stalíns.
Viðskiptaveldi Moons
Í Hinu guðdómlega lögmáli kenndi Moon jafnframt um „lögmál endurgjaldsins,“ sem gekk út á að greiða fyrir syndir sínar og forfeðra sinna með stöðugri vinnu. Í framkvæmd varð þetta til þess að margir fylgjendur Moons afhentu söfnuði hans allar bankainnistæður sínar og yfirgáfu fjölskyldur sínar. Stjórn söfnuðarins á einkalífum og fjárhagi fylgjenda sinna og ágangur hans á nýja fylgjendur leiddi til þess að víða hefur verið litið á hann sem sértrúarsöfnuð.
Með vinnu og fjárframlögum fylgjenda sinna reisti Moon mikið viðskiptaveldi og varð sjálfur vellauðugur. Á ferli sínum varð Moon hluthafi í fjölmörgum fyrirtækjum í fjölda landa. Meðal annars eignaðist söfnuðurinn vopnaverksmiðju í Suður-Kóreu og fyrirtæki sem framleiddi og flutti út Ginseng-te. Á síðustu æviárum Moons var talið að til væru rúmlega 1.000 samtök sem ynnu beint eða óbeint að því að afla fjár fyrir Moon og söfnuð hans. Þar á meðal voru keðja apóteka, þakflísagerð, títaníumbræðsla, verksmiðjur, hótel og golfvöllur. Fyrirtæki tengd söfnuðinum urðu jafnframt frá árinu 1980 virk í fiskiðnaði Bandaríkjanna og margir af vinsælustu sushi-stöðum Chicago urðu háð þeim um fisk. Moon lifði í miklum lystisemdum á þessum mikla auði og innan safnaðarins þótti það til marks um að hann nyti velþóknunar Guðs. Moon flutti til Bandaríkjanna árið 1972 og keypti sér þar herragarð og tvær lystisnekkjur.
Pólitísk umsvif
Boðskapur Moons var einnig pólitískur í eðli sínu og söfnuður hans lét sig stjórnmál miklu varða. Moon var ötull andkommúnisti, sem féll vel í kramið hjá forseta Suður-Kóreu, einræðisherranum Park Chung-hee. Söfnuðurinn hafði því velvild stjórnvalda í heimalandinu og gat beitt áhrifum sínum í alþjóðlegri baráttu gegn kommúnisma, sem Moon áleit versta óvin mannkynsins. Moon beitti fjármunum og fylgismönnum sínum til að koma sér í sambönd við ýmsa þjóðarleiðtoga og aðra áhrifamenn. Meðal annars varð Moon náinn vinur Richards Nixon Bandaríkjaforseta og áleit hann samherja sinn í baráttu gegn kommúnismanum. Þegar stjórn Nixons lék á reiðiskjálfi vegna Watergate-hneykslisins kom Moon honum til varnar og sendi stuðningsmenn sína til að sviðsetja samstöðumótmæli með forsetanum í Washington.
Árið 1975 leiddi rannsókn bandarískra lögregluyfirvalda í ljós að söfnuður Moons hafði sent um 300 „huggulegar ungar stúlkur“ til þess að gerast sjálfboðaliðar í bandarískri stjórnsýslu og að sumar þeirra höfðu verið ráðnar í starfslið Bandaríkjaþings. Árið 2004 komu pólitískir bandamenn Moons því í kring að sérstök athöfn var haldin í einni af byggingum Bandaríkjaþings með viðveru tólf bandarískra þingmanna. Í athöfninni lagði einn þingmaðurinn ríkulega skreyttar kórónur á höfuð Moons og eiginkonu hans og krýndi Moon formlega „friðarkonunginn.“
Moon stofnaði dagblaðið The Washington Times á níunda áratugnum og það varð brátt eitt af málgögnum Repúblikanaflokksins og íhaldsmanna í bandarískum stjórnmálum. Í seinni tíð hafa margir stjórnmálaleiðtogar ávarpað samkomur Moonista eða veitt þeim liðsinni að öðru leyti í skiptum fyrir fjárhagslegan og pólitískan stuðning söfnuðarins. Meðal þeirra má nefna George H. W. Bush, George W. Bush, Donald Trump og Shinzō Abe.
Þrátt fyrir andkommúnisma sinn vingaðist Moon í seinni tíð við Kim Il-sung, leiðtoga Norður-Kóreu, og fékk leyfi hans til að byggja upp iðnað í ríki hans.
Fangavist fyrir skattsvik
Moon var sakfelldur fyrir skattsvik í Bandaríkjunum árið 1982 og dæmdur til átján mánaða fangelsisvistar.
Dauði
thumb|right|Sun Myung Moon og eiginkona hans, Hak Ja Han. Moon lést þann 3. september árið 2012 úr lungnabólgu, þá níutíu og tveggja ára að aldri. Einingarkirkjan lýsti yfir þrettán daga sorgartímabili þar til Moon yrði jarðsettur.
Fjölskylduhagir
Sun Myung Moon var tvíkvæntur. Hann kvæntist fyrri konu sinni, Choi Sun-kil, árið 1945 en yfirgaf hana vanfæra í Seúl þegar hann hélt norður til predikunarstarfa.
Moon kvæntist seinni konu sinni, Hak Ja Han, árið 1960. Moon eignaðist alls þrettán börn með konum sínum. Einn sonur hans, Heung Jin Nim, lést í umferðarslysi árið 1984 og Moon lýsti því yfir að hann færi þaðan af með mál sín í himnaríki. Heung væri hinn himneski Kristur en Moon hinn jarðneski. Hin tólf börn Moons sagði hann að endurspegluðu tólf ættkvíslir Ísraels.
Kara
Kara er íslenskt kvenmannsnafn.
Hella
Hella er þéttbýlisstaður í Rangárþingi ytra í Rangárvallasýslu, 94 kílómetra frá Reykjavík. Kauptúnið stendur á eystri bakka Ytri-Rangár, við brúna þar sem Suðurlandsvegur liggur yfir ána. Íbúar Hellu eru um 900, Íbúafjöldi í Rangárþingi ytra er um 1900.
Á Hellu byggist atvinnulífið að mestu upp á þjónustu við landbúnað, en þar má finna stórgripasláturhús, kjötvinnslu, kjúklingasláturhús og samliggjandi kjötvinnslu, dýralæknamiðstöð, útungunarstöð, bifreiðaverkstæði, rafverkstæði, trésmiðjur og ýmsa aðra smærri þjónustuaðila við landbúnað.
Á Hellu er einnig matvöruverslun, veitingastaðir, hótel og gistiheimili, hjúkrunar- og dvalarheimili, sundlaug, þvottahús, heilsugæsla, glerverksmiðja, fiskvinnsla og fiskbúð, kjötvinnsla og kjötbúð, gjafavöruverslun, sundlaug, banki, pósthús, tjaldstæði, apótek, hjólbarðaverkstæði, bensínstöð, íþróttahús, grunn- og leikskólar auk ýmiskonar annarrar þjónustu og stofnanir. Þá eru ráðhús og þjónustumiðstöð sveitarfélagsins á Hellu.
Hella fór að byggjast upp árið 1927, þegar Þorsteinn Björnsson reisti verslunarhús við brúna yfir Rangá, í landi jararinnar Gaddstaða. Þessum frumbyggja Hellu var reistur minnisvarði á árbakkanum á 50 ára byggðarafmæli kauptúnsins árið 1977. Hann rak þó ekki verslun sína nema í 8 ár því að 1935 keypti Kaupfélagið Þór verslunina af honum og byggði síðan upp ýmsa þjónustustarfsemi og iðnað á Hellu.
Þorpið er byggt út úr jörðunum Gaddstöðum, Helluvaði og Nesi á Rangárvöllum.
Mikill vöxtur varð í þorpinu á sjöunda áratugnum þegar fjölmargir þeirra sem störfuðu við uppbyggingu virkjana á svæðinu byggðu sér hús á svæðinu og settust að. Eftir það var vöxturinn hægari fram yfir aldamótin en eftir það hefur verið nokkuð stöðugur vöxtur í þorpinu með byggingu nýrra íbúða á hverju ári.
Á Hellu er eitt þekktasta hestaíþróttasvæði á landinu, Gaddstaðaflatir eða öðru nafni Rangárbakkar. Á svæðinu eru keppnisvellir fyrir hestaíþróttir og þar er einnig reiðhöll. Þar hafa verið haldin fimm landsmót hestamanna árin 1986, 1994, 2004, 2008 og 2014 og ráðgert að það sjötta fari fram þar árið 2020.
Salberg
Salberg er íslenskt millinafn.
John Law
John Law (21. apríl 1671 – 21. mars 1729) var skoskur hagfræðingur. Hann var einnig litríkur ævintýra- og fjármálamaður. Í valdatíð Filippusar II, Hertogans af Orleans, sem var ríkisstjóri Frakklands meðan Loðvík 15 var ómyndugur (1715-1723), endurskipulagði Law frönsk ríkisfjármál og utanríkisviðskipti, og var um skeið fjármálaráðherra landsins. Kjarninn í viðskiptaveldi Law var Mississippi-félagið, en hann er höfundur einnar fyrstu og stærstu hlutabréfabólu sögunnar, „Mississippi-bólunnar“.
Ævi
John Law fæddist í Edinborg í Skotlandi þann 21. apríl 1671. Fjölskylda hans starfaði í bankarekstri og við gullsmíð. Faðir hans átti Lauriston kastalann og móðir hans var fjarskyldur ættingi hertogans af Argyll. Eftir nám hóf Law störf við fjölskyldufyrirtækið 14 ára gamall. Hann lagði stund á bankaviðskipti og fjármál við hlið föður síns. Fljótlega eftir að faðir hans dó árið 1688 missti Law fljótlega áhuga á rekstri fjölskyldufyrirtækisins. Þess í stað varði hann meiri tíma í London þar sem hann stundaði fjárhættuspil.
Eftir að hafa orðið manni að bana í einvígi í London ári 1694 flúði Law land og settist að í Amsterdam. Þar snéri hann sér aftur að fjármálum og kynnti sér bankatarfsemi í borginni, en Holland var um þessar myndir miðstöð Evrópskra fjármála. Eftir tíu ár í Amsterdam snéri Law aftur til Skotlands, þar sem hann reyndi að vinna skoðunum sínum fylgi, en hann vildi að Skotland stofnaði seðlabanka. Árið 1705 gaf hann út mikilvægasta rit sitt ferðum milli þar sem hann samdi áhrifamikið rit Money and Trade Considered with a Proposal for Supplying the Nation with Money. Eftir að honum mistókst að vinna kenningum sínum hylli í Skotlandi snéri Law aftur til Evrópu og eyddi næstu árum í ferðalögum á milli Parísar og Amsterdam.
Árið 1716 stofnaði Law seðlabanka, Banque Générale Privé í þeim tilgangi að prenta pappírspeninga sem komu í staðinn fyrir gull og silfur. Bankinn varð að opinberum seðlabanka Frakklands eftir að krúnan tók hann yfir árið 1718, að ósk Law. Var bankinn endurnefndur Banque Royale. Pappírspeningar bankans voru með þeim fyrstu sem gefnir voru út sem löglegur gjaldmiðill af evrópuríki. Á næstu árum þandist viðskiptaveldi Law út, en það var byggt í kringum Mississippi félagið og fjármagnað með útgáfu hlutabréfa.
Hagfræðilegar kenningar
Law er þekktur fyrir kenningar sínar um eðli peninga, og gagnrýni á viðteknar merkantilískar kenningar um að peningar væru jafngildi auðs. Þjóðarauður væri aðeins mældur með umfangi viðskipta. Hann taldi að hægt væri að örva efnahagsstarfsemi með því að auka magn peninga í umferð. Skortur á peningum í umferð var að hans mati mikilvægur, Að hans sögn var aðeins hægt að mæla þjóðarauð með viðskiptum. Hann fullyrti þá að peningar væru mikilvægur þáttur í efnahagsþróun og að aukið peningamagn myndi bæta efnahag Frakklands.
var mikilvægasta verk Law. Aðalábyrgð stjórnvalda, samkvæmt Law, var að auka hagsæld þjóðar. Áhrifaríkasta leiðin til að auka hagsæld væri að tryggja að nægt peningamag væri í umferð. Ólíkt viðteknum sjónarmiðum merkantilista taldi Law að pappírspeningar mikilvæga kosti framyfir gull og silfur. Mikilvægasti kosturinn var sá að hægt væri að auka magn pappírspeninga auðveldar en magn gull- eða silfurpeninga, því framboð á gulli og silfri væri takmarkað. Skortur á peningum var að hans mati mikilvæg hindrun í vegi viðskipta, og að með auknu peningamagni í umferð væri hægt að glæða viðskipti og auka þjóðarauð.
Árið 1715 fékk John Law tækifæri til að sannreyna hagfræðilegu kenningar sínar í Frakklandi. Frakkland var nær gjaldþrota eftir stríð Lúðvíks XIV, fyrrverandi konungs Frakklands og var því efnahagslegt ástand Frakka slæmt. Þessar aðstæður gerðu Law kleift að koma sér fljótt á framfæri. Hann sannfærði ríkisstjóra Frakklands, hertogann af Orleans, um að með aðstoð kenninga sinna gæti hann endurreist fjármál ríkisins sem voru í molum eftir Spænska erfðastríðið.
Mississippi félagið
Samhliða bankanum og stöðu sinni innan Franska ríkisins, tók Law yfir Mississippi félagið. Félagið átti einkaleyfi á viðskiptum við nýlendu Frakka í Norður Ameríku. Á næstu tveimur árum tryggði hann Mississippi félagiu nánast algera einokun á utanríkisviðskiptum Frakka.
Missisippifélagið varð miðpunkturinn í því sem kallað var „kerfi“ Law, en auk yfirráða yfir utanríkisviðskiptum lagði hann undir sig ríkisfjármál krúnunnar. Þann 25. júlí 1719 keypti félagið réttinn til að gefa út mynt. Rétturinn kostaði 50 milljón Livre, sem var fjármagnaður með útgáfu hlutabréfa Mississippifélagsins. Mánuði seinna, í ágúst, keypti félagið réttinn til að innheimta alla óbeina franska skatta. Sá réttur kostaði 52 milljón Livre á ári, en líkt og með aðrar fjárfestingar, fjármagnaði Law kaupin með útgáfu á nýjum hlutabréfum í Mississippifélaginu.
Law var ákveðinn í því að greiða upp allar skuldir franska ríkisins. Þar með myndi myndast stöðugt tekjustreymi frá ríkinu sem væri ákveðinn lánasjóður sem hann gæti alltaf gengið á. Skuldir franska ríkisins voru metnar á í kringum 1500 milljón Livre, en til að fjármagna greiðsluna gaf félagið líkt og áður, út hlutabréf. Að þessu sinni á þremur mismunandi tímum, 12. september, 28. september og 2. október 1719. Í hvert skipti voru gefnir út 100.000 hlutir að nafnvirði 5.000 livre per hlut, sem mátti greiða í 10 jöfnum mánaðarlegum greiðslum. Eftir umtalsverðar fjárfestingar Laws, hækkaði hlutabréfaverð á Mississipi félaginu, úr 500 Livre árið 1718, í 10.000 Livre í lok árs 1720.
Fall Mississippi félagsins
Fjáfestingaáætlanir Law mynduðu miklar væntingar hjá fjárfestum. Hlutabréfaæði, sem var knúið áfram af óhóflegri peningaprentun, greip um sig í París. Þegar ábatinn af viðskiptaáætlunum Law lét á sér standa og verðbólga blossaði upp hrundi hlutabréfaverð. Í Maí stóð það í 4.000 Livre, sem var 73% lækkun á einu ári. Tilraunir Law til að stöðva gengishrunið voru árangurslausar.
Hann flúði frá París til Brussel í desember 1720. Umtalsverð auðæfi Law, bæði hallir og peningalegar eignir, voru gerðar upptækar til greiðslu skulda. Skuldir Mississippi félagsins og bankans voru yfirteknar af ríkinu, sem hækkaði skatta til að greiða þær niður.
Law eyddi næstu árum við lítil efni á ferðalögum um Evrópu þar sem hann hafði ofan af fyrir sér með fjárhættuspili. Hann lést í Feneyjum árið 1729, þá sárafátækur.
Amadea
Amadea er íslenskt kvenmannsnafn. Merking: 'Sú sem guðirnir elska'. Kvk form af Amadeus
Jón Ingimarsson
Jón Kristján Hólm Ingimarsson (f. á Akureyri 6. febrúar 1913, d. 15. febrúar 1981) var formaður Iðju, félags verksmiðjufólks um áratuga skeið og einn aðsópsmesti verkalýðsleiðtogi landsins. Hann starfaði einnig að ýmsum öðrum málefnum, jafnt á sviði stjórnmála og íþrótta á Akureyri.
Lífshlaup
Jón Ingimarsson var sonur Ingimars Jónssonar iðnverkamanns og Maríu Kristjánsdóttur. Hann ólst upp í Tóvinnuvélahúsinu, eða Gefjunarhúsinu, sem stóð í hallanum sunnan við Gefjunarverksmiðjuna á Akureyri. Faðir hans starfaði við verksmiðjuna meira en þrjátíu ár og Jón hóf sjálfur störf þar á táningsaldri og starfaði til ársins 1946. Eftir það varð verslunarmaður hjá Pöntunarfélagi verkalýðsins og síðar vörubílsstjóri. Árið 1954 hóf hann störf fyrir fulltrúaráð verkalýðsfélaganna og á Akureyri.
Afskipti Jóns af verkalýðsmálum hófust þegar hann var einn af stofnendum Iðju árið 1936. Hann var snemma kjörinn gjaldkeri og síðar ritari. Árið 1946 var hann svo kjörinn formaður félagsins og gegndi því til dauðadags 35 árum síðar.
Í stjórnmálum fylgdi Jón Sósíalistum og síðar Alþýðubandalaginu að málum. Hann var lengi viðloðandi bæjarmálin á Akureyri, bæði sem aðal- og varamaður í bæjarstjórn.
Jón var virkur í starfsemi skákhreyfingarinnar og sat um tíð í stjórn Skáksambands Íslands. Hann var einnig liðtækur áhugaleikari og starfaði mikið að leiklistarmálum.
Sandhólm
Sandhólm er íslenskt millinafn.
K
K eða k (borið fram ká) er 14. bókstafurinn í íslenska stafrófinu og sá 11. í því latneska.
Kent (aðgreining)
Heitið Kent er úr konungsríkinu Kent og getur átt við:
Köngulóarmaðurinn 2
Köngulóarmaðurinn 2 (eða Spider-Man 2) er framhaldið af Köngulóarmanninum, sem var byggð á samnefndum teiknimyndasögum úr Marvel-myndasöguheiminum, og var frumsýnd í Bandaríkjunum 30. júní. Myndin er sem fyrr framleidd af Marvel og Sony Pictures. Sam Raimi situr á ný við leikstjórastólinn og Tobey Maguire, Kirsten Dunst, James Franco, Rosemary Harris og J.K. Simmons taka aftur upp hlutverk sín. Alfred Molina og Dylan Baker koma nýir í leikarahópinn.
Söguþráður
Tvö ár eru liðin frá því að fyrstu myndinni lauk og Peter Parker (Maguire) á erfiðum að lifa sínu tvöfalda lífi sem Köngulóarmaðurinn og venjulegur nemandi/ljósmyndari sem er sífellt rekinn úr störfum því hann kemur alltaf of seint. Dr. Curt Connors (Dylan Baker), kennari Peters, hefur áhyggjur af einkunnum og mætingu Peters og óttast að hann falli. Peter á líka í erfiðum með að hitta vini sína Mary Jane Watson (Dunst), sem er leikkona á Broadway, og Harry Osborn (Franco), sem hefur tekið við fyrirtæki föður síns. Auk þess eru Harry og Peter ekki á vingjarnlegum skilmálum núna því að hann telur Köngulóarmanninn hafa drepið föður sinn (sem var illmennið Græni Púkinn en Haryy vissi það ekki) og að Peter sé að hilma yfir honum. May frænka (Rosemary Harris) á vandræðum með leiguna. J. Jonah Jameson (Simmons) heldur áfram að koma óorði á Köngulóarmanninn.
Harry bíður Peter að tala við átrúnaðargoð hans, Dr. Otto Octavius(Alfred Molina). Harry er fjármagna tilraun Octaviusar. Peter þyggur það þar sem hann á að gera ritgerð um Octavius fyrir skólann. Octavius (sem er góðvinur dr. Connors) líkar vel við Peter og tala þeir tímunum saman um kjarneðlisfræði og nýju uppfinninguna hans. Otto biður Peter að koma á sýninguna á uppfinningunni næsta dag. Þar sýnir Octavius að uppfinningin eru fjórir vélarmar sem festast við mæna Octavius svo hann geti stjórnað þeim. Armarnir eru ónæmir hita og segulafli og nýtir hann þá við kjarnasamruna á þrívetni. Armarnir eru einnig með mikla gervigreind og notar Otto hömlunarkubb til að hindra það armarnir stjórni honum. Tilraunin byrjar að ganga vel þar til segulaflið verður of mikið og allir hlutir í bygginguni byrja fljúga í áttina að "þrívetnissólinni". Peter sem Köngulóarmaðurinn tekst að taka kjarnasamrunaapparatið en hömlunarkubbur Ottos eyðilegst og eiginkonan hans (Donna Murphy) deyr. Harry verður næstum gjaldþrota.
Stuttu seinna ná armarnir stjórn á honum og sannfæra hann að byggja aftur vélina. Hann vantar peninga og sannfæra armarnir hann að stela þeim. Hann fer í banka þar sem Peter er staddur með frænku sinni og hleypur Peter út og fer í búninginn sinn og reynir að stöðva Otto. Otto rænir May en Peter sem Köngulóarmaðurinn bjargar henni og May skiptir þá um skoðun á Köngulóarmanninum og sér að hann er hetja. Otto kemst burt með peningana og verður kallaður Dr. Kolkrabbi.
Samband Peters og Mary Jane fer að versna og er hún vonsvikinn því að hann hefur aldrei séð leikritið sem hún er í. Hún trúlofast seinna geimfaranum John Jameson, syni J. Jonah Jameson. Þetta veldur Peter mikilli ástarsorg og ásamt því að hann er að missa köngulóarkrafta sína. Peter gefst því upp á að vera Köngulóarmaðurinn.
Allt virðist ganga Peter haginn: hann sér leikritið hennar Mary Jane; honum tekst að mæta í skólann og halda stöðugri vinnu. Harry er að ganga af göflunum að finna Köngulóarmanninn og fær heimsókn frá Octaviusi sem heimtar þrívetni fyrir tilraunina sína. Harry segist gefa honum þrívetnið ef hann færi honum Köngulóarmanninn lifandi. Hann segir honum að leita að Parker því hann ku vita hvar Köngulóarmaðurinn er.
Mary Jane er með bakþanka um brúðkaup sitt og biður Peter að hitta sig. Á þeim fundi ´vill hún vera viss hvort hann elski hana. En Octavius brýst inn og rænir Mary Jane og segir Peter að finna Köngulóarmanninn. Eftir að Octavius fer fær Peter kraftana sína aftur og mætir Otto sem Köngulóarmaðurinn. Þeir berjast fyrst uppi á klukkuturni og falla síðan niður á lest. Otto eyðileggur bremsur lestarinnar og neyðir Köngulóarmanninn að stöðva lestina. Honum tekst það en verður svo örmagna að það verður létt fyrir Otto að færa Harry hann.
Eftir að Otto færir Harry Köngulóarmanninn og tekur þrívetnið ætlar Harry að drepa Köngulóarmanninn og tekur af honum grímuna en bregður svo við þegar hann sér að þetta er Peter. Peter sannfærir Harry að segja sér hvar Otto er. Peter kemst þangað, en kjarnasamrunaapparatið er þegar komið í gang. Hann berst við Otto og tekur apparatið úr sambandi en ekkert gerist. Hann tekur af sér grímuna til koma vitinu fyrir Otto og sannfærir hann að farga vélinni. En eina leiðin er drekkja henni í ánni svo að Otto notar vélarmanna til að brjóta stoðirnar og deyr með vélinni. Mary Jane sér Peter án grímunnar og hann bjargar henni.
Á sama tíma sér Harry föður sinn heitinn (Willem Dafoe) sem biður hann að hefna sín og drepa Peter. Harry neitar og kastar hníf í áttina að honum en býtur þá spegil. Handan spegilsins finnur Harry bæli Græna Púkans ásamt styrkbreytiformúlunni og vopnunum...
Í brúðkaupi Mary Jane og Johns Jameson, skilur Mary Jane John eftir við altarið og fer til Peters, segir honum að sé ásfanginn af honum og treystir sér að taka áhættuna að vera kærasta Köngulóarmannsins. Myndin endar með Mary Jane að horfa á eftir Peter sveifla sér um að bjarga fólki...
Laugalækjarskóli
Laugalækjarskóli er skóli í Reykjavík sem starfar eingöngu á unglingastigi (7.-10.bekk). Nemendur eru um það bil 317 í 14 bekkjum og starfsmenn um 44. Skólastjóri er Jón Páll Haraldsson.
Flestir nemendur skólans koma úr Laugarnesskóla. Gildi skólans eru; Virðing, eldmóður, gleði.
Stefna skólans hefur verið mörkuð eftirfarandi:
"Laugalækjarskóli vill vera í fararbroddi hvað varðar metnað í námi, kennslu og öllu starfi. Við viljum útskrifa ábyrga og sjálfstæða nemendur, tilbúna til að takast á við frekari áskoranir. Lögð er áhersla á jákvæðni, samstarf og uppbyggileg samskipti milli allra í skólasamfélaginu. Jafnræði og mannréttindi eru forgangsverkefni. Umhyggja og vellíðan eru samstarfsverkefni allra í skólasamfélaginu. Sterk sjálfsmynd nemenda er kappsmál og lykill í forvarnastarfi. Við hvetjum nemendur til sjálfstæðrar og gagnrýninnar hugsunar."
Laugalækjarskóli hefur eins og aðrir grunnskólar Reykjavíkur leitast við að sveigja starfsþætti sína enn frekar í átt til einstaklingsmiðaðra náms og aukinnar samvinnu nemenda. Í því verkefni skiptir nýting tölvutækninnar miklu máli. Þróa þarf aðferðir og tæki til að hafa yfirlit yfir framfarir nemenda og stöðu þeirra í náminu. Efling sjálfsmyndar nemenda og félagsfærni hefur einnig verið í brennidepli.
Skólahverfi
Laugarnesskóli og Laugalækjarskóli mynda saman grunnskóla Laugarneshverfis, annar starfar á barnastigi og hinn á unglingastigi.
Karen
Karen er íslenskt kvenmannsnafn.
Mizunodeild kvenna í knattspyrnu 1996
Árið 1996 var Úrvalsdeild kvenna í knattspyrnu haldin undir merkjum styrktaraðilans Mizuno.
Stigatafla
Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur
Töfluyfirlit
Heimaliðið er vinstra megin.
Markahæstu leikmenn
''Staðan eftir 14. umferð.
Amal
Amal er íslenskt kvenmannsnafn.
Hugo
Hugo er íslenskt karlmannsnafn af germönskum uppruna, notað sem stytting á nöfnum sem byrja á Hug-. Það er annað vinsælasta nafnið í Frakklandi og sjötta vinsælasta nafnið á Spáni.
1561
thumb|right|[[Vasilíjdómkirkjan.]] Árið 1561 (MDLXI í rómverskum tölum)
Á Íslandi
Fædd
Dáin
Erlendis
Fædd
Dáin
Javier Pérez de Cuéllar
Javier Felipe Ricardo Pérez de Cuéllar Guerra (f. 19. janúar 1920, d. 4. mars 2020) var perúskur erindreki og stjórnmálamaður sem var fimmti aðalritari Sameinuðu þjóðanna frá 1. janúar 1982 til 31. desember 1991.
Pérez de Cuéllar var fulltrúi á fyrsta Allsherjarþingi Sameinuðu þjóðanna árið 1946. Sem aðalritari Sameinuðu þjóðanna frá 1982 til 1991 var eitt hans fyrsta verkefni að stýra viðræðum milli Bretlands og Argentínu um yfirráð Falklandseyja í kjölfar Falklandseyjastríðsins. Hann átti jafnframt þátt í því að semja um vopnahlé í stríði Íraks og Írans.
Hann bauð sig fram í forsetakosningum Perú árið 1995 en tapaði fyrir Alberto Fujimori. Þegar Fujimori sagði af sér varð Pérez de Cuéllar forsætisráðherra og utanríkisráðherra Perú frá 2000 til 2001. Árið 2004 sagði hann af sér sem sendiherra Perú í Frakklandi. Pérez de Cuéllar var einnig meðlimur í Madrid-klúbbnum, hópi meira en 100 fyrrverandi forseta og forsætisráðherra lýðræðisríkja sem vinna að því að efla lýðræði um heim allan. Þegar Pérez de Cuéllar lést var hann bæði elsti lifandi fyrrverandi forsætisráðherra Perú og Aðalritari Sameinuðu þjóðanna.
Sigurhólm
Sigurhólm er íslenskt millinafn.
Sveinn Björnsson
Sveinn Björnsson (27. febrúar 1881 í Kaupmannahöfn í Danmörku – 25. janúar 1952) var fyrsti forseti Íslands. Sem fyrsti forseti landsins gerði Sveinn talsvert til þess að móta embættið. Kona hans var dönsk og hét Georgía Björnsson (fædd Georgia Hoff-Hansen). Þau áttu sex börn. Elsti sonur hans, Björn Sv. Björnsson, var mjög umdeildur eftir seinni heimsstyrjöldina vegna tengsla sinna við þýska nasistaflokkinn.
Æviágrip
Foreldrar Sveins voru Björn Jónsson (sem síðar varð ráðherra Íslands) og Elísabet Sveinsdóttir. Sveinn var fæddur þann 27. febrúar 1881 í Kaupmannahöfn. Sveinn lauk stúdentsprófi árið 1900, hann lauk prófi í lögfræði frá Kaupmannahafnarháskóla árið 1907 og gerðist málaflutningsmaður í Reykjavík. Hann var kjörinn þingmaður Reykvíkinga 1914. Hann sat á Alþingi frá 1914 til 1915 fyrir Sjálfstæðisflokkinn eldri og frá 1919 til 1920 utan flokka. Frá 1912 til 1920 sat Sveinn jafnframt í bæjarstjórn Reykjavíkur og var forseti bæjarstjórnarinnar síðustu tvö árin. Sveinn tók árið 1914 þátt í stofnun Eimskipafélagsins og var forstjóri þess næstu sex árin. Hann tók einnig þátt í því að stofna Brunabótafélag Íslands, Sjóvá og Rauða kross Íslands.
Árið 1920 var Sveinn skipaður fyrsti sendiherra Íslands, með aðsetur í Kaupmannahöfn. Sem sendiherra var Sveinn nokkurs konar óformlegur viðskipta- og utanríkisráðherra landsins og vann bæði sem viðskiptafulltrúi og samningamaður fyrir Íslands hönd í utanríkisviðskiptum. Sveinn var sendiherra Íslands í Kaupmannahöfn nær óslitið til ársins 1941.
Ríkisstjóri Íslands (1941–1944)
thumb|left|Embættisfáni Sveins sem ríkisstjóra Íslands. Árið 1940 sneri Sveinn heim til Íslands eftir að Þjóðverjar hertóku Danmörku og brenndi öll skjöl íslenska sendiráðsins í Kaupmannahöfn áður en hann fór. Þegar heim var komið gerðist Sveinn í fyrstu ráðgjafi stjórnvalda í utanríkis- og öryggismálum. Árið 1941 ákvað Alþingi að skipa ríkisstjóra til að fara með vald konungs Íslands þar sem talið var að Kristján 10. væri ófær um að gegna skyldum sínum sem þjóðhöfðingi landsins á meðan Danmörk væri hertekin af Þjóðverjum og Ísland af bandamönnum. Sveinn varð fyrir valinu og var hann kjörinn ríkisstjóri til eins árs þann 17. júní árið 1941.
Sem ríkisstjóri varð Sveinn umdeildur meðal sumra ráðamanna á Íslandi, sem þótti hann skipta sér um of af stjórn landsins. Sveinn skipaði eigin utanþingsstjórn til þess að leysa úr stjórnarkreppu árið 1942 og sat hún í tvö ár. Þetta er í eina skiptið sem þjóðhöfðingi Íslands hefur skipað utanþingsstjórn og lengi hefur síðan verið deilt um það hvort forseti landsins hafi í reynd völd til þess að grípa til þessa ráðs samkvæmt strangri túlkun á stjórnarskránni. Sveinn hvatti auk þess til þess að Íslendingar stigju hægt niður í sjálfstæðismálum og biðu þess helst að Danmörk yrði frelsuð áður en sambandi yrði slitið.
Eyja Októberbyltingarinnar
Eyja Októberbyltingarinnar er sú stærsta í Severnaya Zemlya klasanum fyrir norðan Rússland.
Sveinn Björnsson
Forseti Íslands (1944–1952)
Eftir að ákveðið var að stofna lýðveldi á Íslandi kaus Alþingi Svein fyrsta forseta Íslands að Lögbergi á Þingvöllum 17. júní 1944 til eins árs, með 30 atkvæðum af 52 greiddum. Það að Sveinn hlaut ekki öll greidd atkvæði var til marks um hve sumir stjórnmálamenn landsins voru honum gramir fyrir framkomu hans í ríkisstjóraembættinu. Ætlunin var að Sveinn sæti aðeins í eitt ár sem forseti en að síðan skyldi boðað til almennra kosninga, en þar sem Sveinn fékk aldrei mótframboð í embættið var Sveinn sjálfkjörinn án atkvæðagreiðslu frá 1945 og aftur frá 1949 til dauðadags.
Eyja Októberbyltingarinnar
Svæði eyjunnar spannar 14.170 km2 sem gerir hana 59. stærstu eyju í heimi.
Sveinn Björnsson
Forseti Íslands (1944–1952)
Forsetatíð Sveins var stormasamt tímabil í íslenskum stjórnmálum, ekki síst vegna deilna um aðild Íslands að Atlantshafsbandalaginu. Ólíkt flestum eftirmönnum sínum hikaði Sveinn sjaldan við að skipta sér með beinum og óbeinum hætti af stjórnmálunum og lét óspart í ljós skoðanir sínar. Við setningu Alþingis þann 14. nóvember árið 1945 hótaði Sveinn að skipa utanþingsstjórn á ný ef þingmönnum tækist ekki að mynda stjórn innan mánaðar. Árið 1950 synjaði Sveinn beiðni Ólafs Thors forsætisráðherra um þingrof. Í seinni tíð hefur verið deilt um hvort þessi ákvörðun Sveins setji fordæmi fyrir því að forseti landsins megi neita að rjúfa þing þótt forsætisráðherrann óski þess.
Eyja Októberbyltingarinnar
Hæsti punkturinn er 965 metrar Karpinsky-fjall. Helmingur eyjarinnar er þakinn jökli sem ná til sjávar. Svæðin sem ekki eru þakin jökli eru klappir og grjót.
Sveinn Björnsson
Forseti Íslands (1944–1952)
Sveinn fór í nokkrar utanlandsferðir á forsetatíð sinni. Hann fór aðeins í eina opinbera heimsókn, til Franklins D. Roosevelt Bandaríkjaforseta stuttu eftir lýðveldisstofnunina. Sveinn fékk góðar viðtökur og ítrekaði kröfu Íslendinga um að hernámslið Bandaríkjamanna hyrfi frá Íslandi eftir stríðið.
Samband Sveins við Kristján 10. Danakonung var ætíð stirt eftir stofnun lýðveldisins. Kristján hélt því fram að Sveinn hefði lofað því að Ísland myndi ekki slíta sambandi við Danmörku á meðan á hernáminu stæði en þetta þvertók Sveinn fyrir að hafa gert. Þó taldist Sveinn vissulega til lögskilnaðarsinna og hefði heldur kosið að lýðveldisstofnun væri frestað til stríðsloka. Sveinn taldi það hins vegar ekki valdsvið sitt sem ríkisstjóra að setja fót milli stafs og hurðar við ráðagerðir stjórnvalda í þessu máli. Þetta meinta eiðrof stuðlaði að því að Sveinn fór aldrei í opinbera heimsókn til Danmerkur á forsetatíð sinni.
Fleiri deilumál spilltu sambandi Sveins við Dani á forsetatíð hans. Sonur Sveins, Björn Sv. Björnsson, hafði gengið til liðs við SS-sveitir nasista í stríðinu og hafði unnið fyrir þá bæði innan og utan Danmerkur. Í stríðslok hafði Björn verið handtekinn, en íslensk stjórnvöld höfðu (að áeggjan Sveins og Georgíu forsetafrúr) beitt áhrifum sínum til að fá hann leystan úr haldi og framseldan til Íslands. Það að fyrrum nasisti gengi laus í innsta hring forsetans olli enn meiri kala milli Sveins og Danmerkur, og eitt sinn er sendiherra Dana sá Björn álengdar er hann sótti veislu á Bessastöðum bauð honum svo við að hann gekk á dyr. Sagt er að sonur og arftaki Kristjáns, Friðrik 9. Danakonungur, hafi eitt sinn látið þau orð falla að allir Íslendingar væru velkomnir í konungsgarð, „nema Sveinn Björnsson“. Sjálfur bannaði Sveinn syni sínum að tjá sig um reynslu sína í stríðinu eða að svara spurningum blaðamanna.
Hrakandi heilsa Sveins kom í veg fyrir að hann sækti jarðarför Kristjáns árið 1947 og sækti heim hin Norðurlöndin. Hann er til þessa dags eini forseti Íslands sem hefur látist í embætti.
Örbylgjur
thumb|350x350dp|Stjörnuskoðunardiskar í [[Síle sem hlusta á örbylgjur.]] Örbylgjur eru rafsegulbylgjur með bylgjulengd á milli 1 millimetra og 1 metra. Bylgjurnar eru lengri en innrautt ljós en styttri en útvarpsbylgjur.
Örbylgjur eru mikið notaðar í tækni, svo sem til að hita mat í örbylgjuofnum, í fjarskiptabúnaði eins og Wi-Fi, ratsjármælingum, samskiptum við gervihnetti, stjörnuskoðun, og eindahröðlum.
Parakeelya spergularina
Parakeelya spergularina er plöntutegund sem var lýst af M.A. Hershkovitz. Hún er frá Norður-Ástralíu.
Mizuno
thumb|right|Höfuðstöðvar Mizuno í Osaka Mizuno (stofnað árið 1906) er japanskt fyrirtæki sem framleiðir íþróttafatnað og aðrar íþróttavörur undir merkjum Mizuno. Höfuðstöðvar Mizuno eru í Osaka.
Þangdreki
Þangdreki (fræðiheiti: Phyllopteryx taeniolatus) er tegund sæhesta.
Sogið
thumb|Ljósafossstöð við Sogið.
Sogið er 19 kílómetra löng lindá sem fellur úr Þingvallavatni. Það er vatnsmesta lindá landsins með meðalrennsli upp á 110 m³/s. Mikil lax- og silungagengd er í ánni, en hún minnkaði þó til muna þegar Ljósafossstöð, fyrsta af þremur virkjunum árinnar, var byggð. Hinar virkjanirnar eru Steingrímsstöð og Írafossstöð. Sogið mætir Hvítá og myndar Ölfusá við Öndverðarnes.
Skíðdal
Skíðdal er íslenskt millinafn.
Sogið
Í Soginu eru tvö stöðuvötn, Álftavatn sem er grunnt og Úlfljótsvatn sem er fyrir neðan Dráttarhlíð sem skilur það frá Þingvallavatni. Álftavatn er eina almennilega vaðið á ánni þangað til hún var brúuð við Alviðru árið 1905.
Karin
Karin er íslenskt kvenmannsnafn.
Uppreisnin í Ungverjalandi
Uppreisnin í Ungverjalandi átti sér stað á milli 23. október og 10. nóvember árið 1956. Uppreisnin hófst meðal námsmanna sem gengu mótmælagöngu í höfuðborginni Búdapest að ungverska þinghúsinu. Hluti námsmannanna reyndi að koma kröfum sínum á framfæri í ungverska útvarpinu en sá hópur var tekinn höndum. Er mótmælendur fyrir utan kröfðust lausnar þeirra skaut ungverska leyniþjónustan að mótmælendunum. Við fréttirnar af þessum átökum brutust út óeirðir um allt land.
Yfirlit
Eftir heimsstyrjöldina síðari lenti Ungverjaland undir stjórn Sovétríkjanna og árið 1949 var það gert að kommúnísku einræðisríki undir stjórn Mátyás Rákosi og Kommúnistaflokks Ungverjalands. Mátyás Rákosi var síðan neyddur til að leggja upp störf sín og tók þá Ernő Gerő við. Þann 23. október 1956 söfnuðust nemendur Tækniháskólans í Ungverjalandi saman á Bem-torginu í Búdapest og settu á svið gjörning til stuðnings hugmyndum pólverjans Władysław Gomułka sem vöktu vonir meðal Austur-Evrópubúa um bætt kjör og meira sjálfstæði þjóðanna. Brátt bættust fleiri í hópinn og brátt snerist samkoman upp í mótmæli gegn Sovétstjórninni. Fleiri og fleiri Ungverjar flykktust að og brátt færðist hópurinn, sem þá taldi yfir 100.000 manns, yfir Dóná og nálgaðist nú þinghúsið. Mótmælin voru friðsamleg.
Mótmælin höfðu fram að þessu verið friðsamleg en snerust þó upp í algjöra ringulreið þegar Ungverska öryggislögreglan (ÁVH) skaut að mótmælendunum. Sovéska hernum, sem hafði staðsettur verið í Ungverjalandi síðan 1945, var skipað að ráða niðurlögum mótmælendanna en hermennirnir óhlýðnuðust. Stjórnvöld sáu ekki fyrir sér að Ernő Gerő gæti risið gegn mótmælunum og gerðu því hinn vinsæla Imre Nagy að forsætisráðherra.
Þann 10. nóvember fóru verkamanna- og stúdentafélög fram á vopnahlé. Verkamannafélögin sömdu beint við Sovéska herinn dagana 10.-19. nóvember og fengu með því lausn nokkurra stríðsfanga, en ekki fram kröfu sinni að Sovétríkin slepptu taumnum lausum og færu frá Ungverjalandi.
Ný ríkistjórn var skipuð með stjórnmálamanni að nafni János Kádár, sem naut stuðnings Sovétríkjanna, í forystu og hann gegndi embætti forsætisráðherra allt til ársins 1988. Verkamenn og stúdentar reyndu að mótmæla með verkföllum og vopnaðri mótspyrnu fram á mitt árið 1957. Mótmælin skiluðu litlum árangri.
Áhrif á Íslandi
Til Íslands komu 52 flóttamenn frá Ungverjalandi.
Húsfellsbruni
thumb|Húsfellsbruni úr lofti. Húsfellsbruni er heiti yfir hraun sem hafa runnið á mismunandi tímum úr eldstöð nærri Stóra-Kóngsfelli hjá Bláfjöllum. Hraunið er kennt við Húsfell sem er vestar.
Tenglar
Vísindavefurinn: Hvað eru margar virkar eldstöðvar í kringum höfuðborgarsvæðið?
L
L eða l (borið fram ell) er 15. bókstafurinn í íslenska stafrófinu og sá 12. í því latneska.
Hvítá
Hvítá getur átt við:
Kappreiðar
Kappreiðar er hestamennsku íþrótt tveggja eða fleiri hesta sem eru riðnir af einum eða fleiri knöpum (eða stundum án knapa) yfir ákveðna fjarlægð í keppni. Það er ein af elstu íþróttum heims, þar sem grunnforsenda þess að finna út hver af tveimur eða fleiri hestum sé fljótari á ákveðnri braut eða yfir ákveðna fjarlægð, hefur haldist óbreytt síðan á klassískum fornöldum.
Kappreiðar eru breytilegar og margar þjóðir hafa þróað þeirra eigin hefðir í íþróttinni. Meðal útfærslna er að takmarka kappreiðarnar við ákveðnar tegundir, fara yfir hindranir, mismunandi vegalengdir, mismunandi yfirborð brautar og mismunandi gangtegundir. Í sumum kappreiðum fá hestarnir mismunandi þyngdir til að sýna mun í getu, það ferli kallast forgjöf.
Þó að hestar séu stundum riðnir í íþróttaskyni, þá er stór hluti af áhuga á íþróttinni og fjármunum hennar í fjárhættuspilum sem tengjast þeim. Sú starfsemi aflaði 2019 á heimsvísu 115 milljarða bandaríkjadala.
Saga
Kappreiðar hafa langa og sérstaka sögu og hafa verið iðkaðar í menningarsamfélögum um allan heim frá fornu fari. Fornleifa skrár gefa til kynna að kappreiðar áttu sér stað í Grikklandi til forna, Róm til forna, Babýlon, Sýrlandi og Egyptalandi. Þær hafa einnig sess í goðsögum, eins og keppni hesta guðsins Óðins og risans Hrungnir í norrænu goðasögunum.
Ingólfsfjall
Ingólfsfjall er 551 m hátt móbergsfjall í Ölfusi. Fjallið er bratt á þrjá vegu, í vestur, austur og suður. Fjallið sést vel frá Selfossi og er í raun „bæjarfjall“ þess. Fjallið er nefnt eftir Ingólfi Arnarsyni Ingólfur var talinn fyrstur til að nema land á Íslandi og hafði vetursetu undir Ingólfsfjalli segir í fornsögum.
Inghóll, og reyndar lög neðar í fjallinu, eru úr grágrýti. Inghóll var til forna viðmið sjófarenda og gæti nafn fjallsins upphaflega verið dregið að því (Inghólsfjall).
Amalía
Amalía er íslenskt kvenmannsnafn.
Húbert
Húbert er íslenskt karlmannsnafn.
Petrína K. Jakobsson
Petrína Kristín Jakobsson (4. febrúar 1910 - 2. september 1991) var bæjarfulltrúi og sérfræðingur á sviði kortagerðar og orkumála. Hún var forstöðukona Teiknistofu raforkumálastjóra og síðar Orkustofnunar á árunum 1944-77.
Ævi og störf
Petrína fæddist á Húsavík, dóttir hjónanna Jóns Ármanns Jakobssonar og Valgerðar Pétursdóttur, en fluttist með fjölskyldunni til Reykjavíkur 1920. Hún nam við Samvinnuskólann 1928-89 og laug gagnfræðaprófi frá MR. Hún nam teikningu, m.a. við Handíðaskólann og lærði síðan landmælingar og kortagerð hjá Zóphaníasi Pálssyni og síðar híbýlafræði, lýsingatækni og lampagerð í Danmörku, Bretlandi og Hollandi.
Hún starfaði á skrifstofu Rafmagnsveitunnar 1930-44 áður en hún færði sig til embættis Raforkumálastjóra og síðar Orkustofnunar.
Í stjórnmálum fylgdi Petrína Sósíalistum og síðar Alþýðubandalaginu að málum. Hún var varamaður í bæjarstjórn Reykjavíkur kjörtímabilið 1942-46 og bæjarfulltrúi frá 1954-58. Hún átti sæti barnaverndarnefnd frá 1936-48.
Petrína kom óbeint við sögu Dreifibréfsmálsins svokallaða, en í viðtali við hana sem Pétur Pétursson birti í Morgunblaðinu árið 2000, kom fram að hún hefði legið undir grun að hafa samið dreifibréfið sem málið snerist um, en að breskur hermaður sem hún kynntist hafi að líkindum aðstoðað við gerð þess.
Snæberg
Snæberg er íslenskt millinafn.
Sýndarveruleiki
thumbnail|Þjálfun hermanna í sýndarveruleikaumhverfi. Sýndarveruleiki er tölvulíkan sem líkir eftir veruleika þannig að notandinn getur lifað sig svo vel inn í tölvugert umhverfi að hann hefur á tilfinningunni að hann sé staddur þar inni og það umhverfi sé raunverulegt. Í tölvuleikjum er er slíkt umhverfi oft þannig hannað að spilari getur stjórnað atburðarrás og tækjum eins og að aka bíl eða fljúga flugvél og tæknin verður sífellt raunverulegri. Oft er reynt að skapa sýndarveruleika með sérstökum gleraugum og búnaði eins og Oculus Rift og Morpheus en þá sér skjárinn í tækjunum um að skeyta tveimur myndum saman og gera notanda kleift að sjá hlutina í þrívídd og mynda dýpt. Einnig er í tækinu tvær linsur til að stækka sjóndeildarhringinn. Það þarf líka hreyfiskynjarar sem skynja hreyfinguna á höfði og augum og uppfæra það sem notandinn sér í gleraugunum.
Einn stór þröskuldur varðandi sýndarveruleika er hver áhrifin eru á jafnvægiskerfi líkamans en margir sem prófa slíkt umhverfi líður illa og verður óglatt, það er eins konar sjóriða eða bílveiki sem stafar af því að augun nema annað en önnur skynfæri líkamans.
Sýndarveruleiki getur verið námsumhverfi sem gerir nemendum kleift að fara í vettvangsferðir á staði sem þeir komast ekki ella  á eins og að kanna hafdjúpin eða framandi lönd. Einnig er hægt að nota fjölspilunarleiki eða leikheima sem sýndarveruleika í kennslu. Ýmis konar færni er þannig að mistök eru afdrifarík og geta verið lífshættuleg og þá getur sýndarveruleiki hentað til að æfa viðbrögð. Þjálfun fyrir vandasamar skurðaðgerðir eða þjálfun flugmanna í tölvugerðu sýndarumhverfi  er dæmi um slíkt.
Skálafell (Hellisheiði)
thumb|Skálafell. Skálafell er 574 metra móbergsfjall á Hellisheiði.
1854
Árið 1854 (MDCCCLIV í rómverskum tölum)
Á Íslandi
Fædd
Dáin
Erlendis
Fædd Dáin
1562
thumb|right|Lágmynd af Götz von Berlichingen. Árið 1562 (MDLXII í rómverskum tölum)
Á Íslandi
Fædd
Dáin
Erlendis
Fædd
Plagíóklas
thumb|right|Plagíóklas Plagíóklas tilheyrir hópi feldspata og er þar af leiðandi sílíkatsteind.
Líkami
Byggingaþrep
Líkamanum er skipt í byggingarþrep til að fólk eigi auðveldara með að átta sig á heildarmyndinni. Byggingarþrepin eru þessi, frá hinu flókna til hins einfalda:
Plagíóklas
Lýsing
Til plagíóklass teljast steindir sem eru úr natríumfeldspati (NaAlSi3O8) og kalsíumfeldspati (CaAl2Si2O8) í mismunandi hlutföllum. Plagíóklas verður basískara eftir því sem kalsíumhlutfallið verður hærra. Plagíóklas er oft með samsíða rendur (e: striation) sem hjálpa við að greina það og er glært eða hvítt á litinn.
Útbreiðsla
Plagíóklassteindir eru kalsíumríkar í basalti og gabbrói en natríumríkar í granófýri og graníti. Í andesíti er jafnmikið af hvoru og sums staðar er svo mikið af hvítum plagíóklasdílum í berginu að það líkist blóðmöri, dæmi um þetta er Þjórsárhraun.
Heimild
Feldspat
M
M eða m (borið fram emm) er 16. bókstafurinn í íslenska stafrófinu og sá 13. í því latneska.
Fimmvörðuháls
thumb|300px|Skilti á Fimmvörðuhálsi. thumb|Fimmvörðuháls. thumb|Baldvinsskáli.
Fimmvörðuháls nefnist svæðið milli Eyjafjallajökuls og Mýrdalsjökuls. Leiðin yfir hálsinn frá Skógum yfir í Goðaland er ein allra vinsælasta gönguleið landsins, en hún er um 22km löng og hækkun um 1000m. Á hálsinum er skáli ferðafélagsins Útivistar. Rétt sunnan við hálsinn er Baldvinsskáli, hann var endurnýjaður 2012 af Ferðafélagi Íslands. Leiðin er útsýnismikil ef gengið er frá suðri til norðurs enda óvanalega mikið af fossum í Skógá og sýn falleg niður í Þórsmörk þegar komið er yfir hálsinn. Ásamt kjarrlendi Þórsmerkur og grösugum heiðunum sunnan til gerir það að verkum að leiðin er mjög fjölbreytt, en getur þó einnig verið varasöm því skjótt skipast veður í lofti í nálægð við jökla. Þrír göngumenn 1 Íslendingur, 1 Færeyingur og 1 Dani létust úr kulda og vosbúð á leiðinni um hvítasunnuhelgina 1970 þegar veður snarversnaði.
Upp að Baldvinsskála er vegur sem hefst fyrir aftan kúafjósið á Skógum. Helsta torleiðið á veginum er sjálf Skógaá sem er torffær jafnvel stærri jeppum en að öðru leiti er vegurinn smájeppafær. Vegurinn er þó jafnan hin síðari ár lokaður og læstur við girðinguna við kúafjósið. Þegar gengið er frá Skógum og norður svo sem algengast er, er oftast gengið annaðhvort meðfram ánni og hinir ýmsu fossar blasa þá við, eða meðfram veginum, en eftir að farið er yfir göngubrúnna yfir skógará er veginum fylgt upp í Baldvinsskála. Frá Baldvinsskála er síðan stikaður slóði með tiltölulega stórum og greinilegum stikum upp að skála Útivistar.
Bloomsbury
thumb|[[Tavistock Square]] Bloomsbury er hverfi í Mið-London í suðurhluta borgarhlutans Camden og er þekkt fyrir að hafa mikil torg og garða. Í Bloomsbury eru margar akademískar stofnanir og nokkrir spítalar, á svæðinu eru Þjóðminjasafn Bretlands, Royal Academy of Dramatic Art og British Medical Association. Á svæðinu eru líka Senate House-bókasafn háskólans í London, nokkrar deildar háskólans og nokkrir skólar innan hans, svo sem (University College London, Birkbeck, London School of Hygiene and Tropical Medicine, School of Pharmacy, School of Oriental and African Studies og Royal Veterinary College). Spítalarnir í hverfinu eru Great Ormond Street-spítali, Breski taugafræðaspítalinn og University College Hospital.
Torgin í Bloomsbury eru:
Tékknesk króna
200px|thumbnail
Tékknesk króna eða tékknesk koruna (tékkneska: koruna česká, ISO 4217 kóði: CZK, tákn: Kč) er gjaldmiðill Tékklands.
Ein tékknesk króna skiptist í 100 „haléřů“ (eintala: „haléř“).
Tékknesk króna hefur verið notuð sem gjaldmiðill Tékklands frá árinu 1993, þegar Tékkóslóvakía skiptist upp í tvö ríki, Tékkland og Slóvakíu.
Eftirtaldir seðlar og myntir eru gildur gjaldmiðill í Tékklandi:
Áður voru einnig gildir seðlarnir 20 kč og 50 kč og myntirnar 10 haléřů, 20 haléřů og 50 haléřů. Hætt var að nota 20 kč seðla 31. ágúst 2008 og 50 kč 1. apríl 2011. Hætt var að nota 10 haléřů og 20 haléřů myntirnar 31. október 2003. 50 haléřů myntin var tekin úr notkun 31. ágúst 2008.
Til stóð að Tékkland tæki upp evruna árið 2012 en þeim áætlunum hefur verið slegið á frest um óákveðinn tíma vegna andstöðu tékknesks almennings við upptöku evru.
Höskuldur Þórhallsson
Höskuldur Þór Þórhallsson (f. 8. maí 1973) er lögfræðingur frá Akureyri og fyrrum þingmaður Norðausturkjördæmis fyrir Framsóknarflokkinn. Hann var kosinn í þriðja sæti á framboðslista á kjördæmisþingi flokksins 13. janúar 2007 og var kjörinn á þing í kosningunum í maí sama ár.
Höskuldur skipaði 2. sæti á lista Framsóknarflokksins í norðausturkjördæmi í Alþingiskosningunum 2009 og 2013. Hann sat í fjárlaganefnd Alþingis 2009-2013. Höskuldur beitti sér gegn því að Icesave samningarnir yrðu samþykktir á Alþingi.
Höskuldur var formaður umhverfis- og samgöngunefndar Alþingis og Íslandsdeildar Norðurlandaráðs frá 2013 til ársins 2016.
Höskuldur í íslensku máli
Íslenska nýyrðið Höskuldarviðvörun er kennt við Höskuld Þórhallsson. Hugtakið er skilgreint sem „Viðvörun um að texti eða orð geti eyðilagt spennu fyrir þeim sem vita ekki hvað gerist í tilteknum söguþræði.“ Höskuldarviðvörun er stundum notað sem þýðing á enska hugtakinu spoiler alert.
Hugtakið Höskuldarviðvörun birtist fyrst í íslenskum texta á sjónvarpsþáttunum Modern Family sem sýndir voru á Stöð 2 í þýðingu Arnórs Haukssonar síðar í sama mánuði.
Sólan
Sólan er íslenskt millinafn.
Húgó
Húgó er íslenskt karlmannsnafn.
Jón Bjarnason (þingmaður)
Jón Bjarnason (f. 1943) er fyrrverandi sjávarútvegs- og landbúnaðarráðherra. Hann var leiðtogi Vinstrihreyfingarinnar - græns framboðs í Norðvesturkjördæmi, en gekk úr flokknum. Hann er búfræðingur að mennt og hefur meðal annars starfað sem bóndi og skólastjóri Bændaskólans á Hólum. Jón var kjörinn á þing fyrir Vinstri hreyfinguna - grænt framboð 1999 og endurkjörinn 2003 og 2007 og 2009. Jón var þingflokksformaður VG frá febrúar til maí 2009.
Jón var eini ráðherrann sem greiddi atkvæði gegn tillögu ríkisstjórnarinnar um aðilarumsókn Íslands að Evrópusambandinu.